માનવમિત્ર, ગાંધીનગર :ગુજરાતમાં ઉનાળાની સીઝન આવતાં કેરીઓ બજારમાં દેખાતી થઈ જાય છે. ત્યારે ગુજરાતની પ્રખ્યાત અને જેના નામથી મોમાં પાણી આવી જાય એ કેશર કેરી હાલ પાટનગરમાં મોંઘીદાટ ૮૦૦ થી ૬૦૦ રૂપિયાના ભાવથી પેટીઓ અને સારી ક્વોલીટીમાં નરોડા ખાતે વેચાઈ રહી છે. ગુજરાતનું પાટનગર એટલે વેપારીઓ માટે લૂંટવા માટેનું આદર્શ સ્થળ કહો કે માંગ્યા ભાવ મળે તેવા ગ્રાહકોને લૂંટી શકાય એવું ગાંધીનગરનું મોંઘુનગર કહેવાય છે. ત્યારે હાલ કેસર કેરીના નામે ભેળસેળ વાળી અલગ એકરીઓ પણ બોક્સમાં પધરાવી દેનારા વેપારી કોઈ સૌરાષ્ટ્રમાંથી વેચવા નથી આવ્યા અહીં અમદાવાદથી માલ ભરીભરીને પાટનગરમાં ઠલવીને સૌરાષ્ટ્રની કેસરના બોક્સો છાપીને લોકોને કેસર કેરીનો માલ પધરાવી રહ્યા છે.